open-index/open-wikipedia-markdown huggingface dataset:
Janet Evans

**Janet Elizabeth Evans** (født 1971) er en tidligere amerikansk svømmer.

I 1987 satte hun ny verdensrekord på distansene 400, 800 og 1500 m fri. Under OL 1988 i Seoul vant hun tre gullmedaljer. I løpet av lekene satte hun ny verdensrekord på 400 meter fri, en rekord som ble stående i 16 år, til Laure Manaudou forbedret den i mai 2006.

Evans' verdensrekord på 800 m fri er en av de lengstlevende rekordene noensinne. Hun satte den 20. august 1989, og den ble slått den 16. august 2008. Den eneste rekorden som har stått lenger, er rekorden på 100 m fri til den nederlandske svømmeren Willy den Ouden (1936 &ndash; 1956).

## Referanser


## Eksterne lenker
* 
* 
*
Emir Kusturica

**Emir Nemanja Kusturica** (født 1954) er en filmskaper og musiker fra Bosnia med serbisk og fransk statsborgerskap. Kusturica er den mest kjente filmskaperen fra det tidligere Jugoslavia i sin generasjon. Nesten alle hans filmer har mottatt internasjonale utmerkelser. Han har mottatt Gullpalmen under filmfestivalen i Cannes for beste film to ganger, med *[[Pappa er på forretningsreise]] (Otac na službenom putu)* i 1985 og *[[Under jorden]]* i 1995.

Kusturicas filmer har blant annet tematisert sigøynernes liv uten å romantisere deres livsstil. *Sigøynernes tid* har innslag av magisk realisme med romantisk preg. Kusturica har ikke selv noen romani familiebakgrunn.

Kusturica medvirker i det ekstentriske rockebandet Emir Kusturica and The No Smoking Orchestra. Bandet ble opprinnelig kalt Zabranjeno Pusenje (No Smoking) på serbokroatisk på 1980-tallet, senere endre til det engelske navnet. Bandet spiller blant annet sigøynerinspirert musikk. Hans filmer har ofte musikk av Goran Bregović som ofte har tilpasset eksisterende musikk fra Balkan.

Kusturica ble født inn i en familie av bosniske muslimer, faren var ateist ifølge Kusturica. Kusturica ble tildelt utmerkelser for sitt arbeid mens han fremdeles var filmstudent på 1970-tallet og arbeidet først med korte innslag for jugoslavisk fjernsyn. Han flyttet senere til Serbia og konverterte til kristendom. I det vestlige Serbia har han bygget en tradisjonell landsby kalt Drvengrad eller Kustendorf i Mokra-fjellene.

## Filmografi som regissør
* *[[Guernica (film)|Guernica]]* 1978, kortfilm
* *[[Husker du Dolly Bell?]]* (*Sjećaš li se, Dolly Bell*) 1981
* *Pappa er på forretningsreise* (*Otac na službenom putu*) 1985
* *[[Sigøynernes tid]]* (*Dom za vešanje*) 1988, beste regi ved filmfestivalen i Cannes.
* *[[Arizona Dream]]*, 1993
* *[[Under jorden]]*, 1995
* *[[Sort katt, hvit katt]]* (*Crna mačka, beli mačor*) 1998
* *[[Super 8 Stories (film)|Super 8 Stories]]* 2001, dokumentar
* *[[Livet er et mirakel]]* (*Život je čudo*), 2004
* *[[Promise Me This]]* (*Zavet*), 2007.
* *[[Maradona (film)|Maradona]]*, 2008, dokumentar
* *[[Words with Gods]]*, 2014.
* *[[On the Milky Road]]*, 2015, (i produksjon)

## Referanser


## Eksterne lenker
*
Ʒ

**Ʒ** og **ʒ** er den sjette bokstaven i det skoltesamiske alfabetet. Den representerer en stemt alveolar affrikat: .

Denne bokstaven brukes også i lydskrift, men da representerer den en stemt, postalveolar frikativ.

## Se også
*Ǯ
Ǯ

**Ǯ** og **ǯ** (*[[Ʒ]]* med hake) er den syvende bokstaven i det skoltesamiske alfabetet, mellom Ʒ og D. Den representerer en stemt postalveolar affrikat: .

## Se også
Ʒ
Engelsborg

**Engelsborg** har flere betydninger:

* Engelsborg borettslag i Oslo
* Castel Sant’Angelo, en bygning i Roma også kalt **Engelsborgen**
* Engelsborg skipsverft, en slottsruin i Slotø, Danmark
* Engelsborg eldresenter i Oslo
** Engelsborg ressurssenter for eldre og pårørende i Oslo ved Kirkens Bymisjon
* Evy Engelsborg, en norsk skuespiller

## Referanser
Ellef

**Ellef** og **Ellev** er norske varianter av det svenske mannsnavnet *Elof*, som har opprinnelse i urnordiske **aina*, «alene, en», eller **aiwa*, «evig, alltid», og norrøne *leifr*, «arving, etterkommer».

## Utbredelse

|}

*Ellev* var et populært navn på norske guttebarn på begynnelsen av 1700-tallet.

## Kjente personer med navnet
Personene i listen er ordnet kronologisk etter fødselsår.
* Ellef Ringnes (1842–1929), norsk forretningsmann og en av grunnelggerne av Ringnes Bryggeri

## Referanser


## Eksterne lenker
*
Palazzo del Laterano

**Lateranpalasset** (italiensk: *Palazzo del Laterano*) er et palass i Roma som stammer fra Romerriket da Plautii Laterani-familien hadde sitt domus her. Keiser Konstantin den store overtok palasset da han giftet seg med Fausta, og Konstantin ga palasset til biskopen av Roma, sannsynligvis Miltiades. Palasset ble da det pavelig palasset og forble det i de kommende tusen år. En antar at palasset ble gitt rundt 313, da pave Miltiades dette året hadde en synode her dette året hvor donatistene ble erklært som heresi eller vranglære.

Etter pavens tilbakekomst fra Avignon ble det pavelige palasset i Vatikanet. 

Palasset og Laterankirken ved siden av er formelt en del av Vatikanstaten som en eksklave, noe som fastslåes i Lateranoverenskomsten som ble undertegnet i her i 1929.

Laterankirken ved siden av er Romas katedral. Palasset rommer i dag *Det pavelige museet for kristne antikviteter*.

## Referanser




## Eksterne lenker
*
Ponza

**Ponza** er den største blant de pontinske øyer i Det tyrrenske hav. Det er også navnet på kommunen som utgjøres av øya. Den er en del av provinsen Latina i regionen Lazio.

## Eksterne lenker
* Offisielt nettsted (italiensk)
William Gibson (forfatter)

**William Ford Gibson** (født 17. mars 1948) er en kanadisk og amerikansk forfatter, særlig kjent for undersjangeren cyberpunk i science fiction. Gibson oppfant ordet og konseptet cyberspace i novellen *Burning Chrome*. Han populariserte og gjorde cyberspace kjent gjennom debutromanen *[[Nevromantiker]]*. 

Dette bildet av en informasjonsalder kom før Internett ble vanlig i 1990-årene. Han forutså reality-TV og kunstige miljø skapt igjennom videospill og verdensveven.

## Bibliografi
### Romaner
* Sprawl-trilogien:
#  *Neuromancer* På norsk: *[[Nevromantiker]]* (1984)
#  *[[Count Zero]]* (1986)
#  *[[Mona Lisa Overdrive]]* (1988)
* *The Difference Engine* (i samarbeid med Bruce Sterling) (1990)
* Bridge-trilogien:
# *Virtual Light* På norsk: *[[Virtuelt lys]]* (1993)
# *Idoru* (1996)
# *All Tomorrow's Parties* (1999)
* *Pattern Recognition* (2003)
* *Spook Country* (2007)
;
* *[[Agrippa (a book of the dead)]]* (1992)

### Noveller
* *«[[Burning Chrome]]»* (1986, forord av Bruce Sterling), samler Gibsons tidlige noveller, her oppført etter første utgivelse:
** «Fragments of a Hologram Rose» (1977, *UnEarth 3*)
** «Johnny Mnemonic» (1981, ''Omni'')
** «The Gernsback Continuum» (1981, *Universe II*)
** «Hinterlands» (1981, *Omni*)
** «New Rose Hotel» (1981, *Omni*)
** «The Belonging Kind», i samarbeid med John Shirley (1981, *Shadows 4*)
** «Burning Chrome» (1982, *Omni*)
** «Red Star, Winter Orbit», i samarbeid med Bruce Sterling (1983, *Omni*)
** «The Winter Market» (November 1985, *Vancouver*)
** «Dogfight», i samarbeid med Michael Swanwick (1985, *Omni*)
* «Skinner's Room» (November 1991, *Omni*)

## Referanser


## Eksterne lenker
* 
* 
* 
*
Ole Söderberg

**Ole Petter Söderberg** (født 20. juli 1990) er en svensk fotballspiller som fra 31. desember 2021 er klubbløs.

## Referanser


## Eksterne lenker
*
Monoteletisme

**Monoteletisme** (fra gresk: mono:*en* thelesis:*vilje*) er en kristologisk lære som forfekter at Kristus bare har en guddommelig vilje.

Monoteletismen vokste fram på 600-tallet, som et resultat av den monofysitiske striden. Monoteletistene aksepterte tonaturslæren, dyoteletisme, bortsett fra at man hevdet at Jesus Kristus bare hadde en guddommelig vilje.

Monoteletismen ble sterkt motarbeidet av blant andre Maximus bekjenneren og ble forkastet som vranglære av det tredje konsilet i Konstantinopel i 680-681.
Ronny Klæboe

**Ronny Klæboe** (født 1. august 1948) er norsk forsker og psykolog, tilknyttet Transportøkonomisk institutt. Han forsker på miljøvirkninger av samferdsel. 

Klæboe er utdannet med en magistergrad i psykologi fra Psykologisk institutt ved UiO og har doktorgrad med avhandlingen *Human reactions to transportation noise, vehicular air pollution, and vibrations* fra 2006.

Han gjennomførte intervjuundersøkelser om EF-avstemningen i 1972 og stod også bak den første norske tidsnyttingsundersøkelsen.

Han har arbeidet med bomiljø-undersøkelser siden 1989, og utviklet metodikk for å kartlegge nabolag og kontektstens betydning for blant annet støyplager. Han har nylig tatt initiativ til arbeid for å kartlegge sosial ulikhet, og fordelingseffekter for Sosial- og helsedirektoratet. I samarbeid med Statistisk sentralbyrå har han utviklet en metodikk for nabolagskartlegging som skulle være velegnet for å synliggjøre levekårsforskjeller og sosial ulikhet.

## Referanser


## Eksterne lenker
* Ronny Klæboe – disputas – sammendrag av avhandlingen 
* Publikasjoner
* Samspill mellom trafikkmiljø, helse og velferd
Katie Holmes

**Kate Noelle «Katie» Holmes** (født 18. desember 1978 i Toledo i Ohio) er en amerikansk skuespiller og danser.

## Yrkesliv
Hun ble først kjent i sin rolle som Joey Potter i TV-serien *[[Dawson's Creek]]* fra 1998 til 2003. Hun har spilt i flere filmer, blant annet *Phone Booth* (2003) med Colin Farrell, *Pieces of April* (2003), hvor hun hadde hovedrollen,  *[[Batman Begins]]* (2005) med Christian Bale, *[[Thank You for Smoking]]* (2006) med Robert Duvall og komedien *Mad Money* (2008) med Diane Keaton.

### Filmografi

* 2011: *[[Kennedy-klanen (miniserie)|Kennedy-klanen]]* – Jackie Kennedy [TV-miniserie, 8 episoder]
* 2010: *[[Don't Be Afraid of the Dark]]* – Kim
* 2010: *[[The Extra Man]]* – Mary Powell
* 2010: *[[The Romantics]]* – Laura Rosen
* 2008: *[[Eli Stone]]* – Grace Fuller [TV-serie, 1 episode]
* 2008: *[[Mad Money]]* – Jackie Truman
* 2005: *[[Thank You for Smoking]]* – Heather Holloway
* 2005: *[[Batman Begins]]* – Rachel Dawes
* 2004: *[[First Daughter]]* – Samantha Mackenzie
* 1998&ndash;2003: *[[Dawson's Creek]]* – Joey Potter [TV-serie, 128 episoder]
* 2003: *[[Pieces of April]]* – April Burns
* 2003: *[[The Singing Detective (film)|The Singing Detective]]* – Nurse Mills
* 2002: *[[Phone Booth]]* – Pamela McFadden
* 2002: *[[Abandon (film)|Abandon)]]* – Katie Burke
* 2000: *[[The Gift (film fra 2000)|The Gift]]* – Jessica King
* 2000: *[[Wonder Boys]]* – Hannah Green
* 1999: *[[Teaching Mrs. Tingle]]* – Leigh Ann Watson
* 1999: *[[Muppets from Space]]* – Beach Girl
* 1999: *[[Go (film)|Go]]* – Claire Montgomery
* 1998: *[[Disturbing Behavior]]* – Rachel Wagner
* 1997: *[[The Ice Storm]]* – Libbets Casey

Holmes er medskaper og innblandet i Dizzy Feet Foundation, som skal hjelpe unge fattige dansere å oppnå drømmen sin. Dette er i forbindelse med TV-programmet *[[So You Think You Can Dance]]*, der hun hadde en gjesteopptreden i den 100. episoden av programmet koreografert av Tyce DiOrio.

## Privatliv
Hun giftet seg 18. november 2006 i Italia med Tom Cruise. Sammen har de datteren Suri. Hun melde seg inn i Scientologkirken rett etter at hun ble sammen med ektemannen, som også er medlem. De er nå skilt.

## Referanser


## Eksterne lenker
*
Oslo Kunstfagskole

**Oslo Kunstfagskole** var en toårig privatskole som tilbød utdanning innen visuelle kunstfag med fordypning i to og tredimensjonal kunst, foto og animasjon. Skolen var en del av utdanningssenteret NISS (Nordisk Institutt for Scene og Studio) som så langt ligger på Vaterland i Oslo og tilbød fulltidsstudier og kurs innen flere fag. Som egen avdeling på NISS fikk den høyskolestatus i 2012. I juni 2014 ble den en del av den nye høyskolen Westerdals Høyskole – Oslo School of Arts, Communication and Technology. Samme år hadde den så lavt søkertall at den ikke tok opp nye studenter.

Oslo Kunstfagskole het tidligere **Oslo Tegne og Maleskole**.
Nakhi

**Nakhi** eller (pinyin etter det kinesiske navnet) **naxi** (forenklet kinesisk: 纳西族; tradisjonell kinesisk: 納西族; pinyin: *Nàxī zú*)
er en av 56 folkegrupper som offisielt sett har sitt hjem i Kina.

De fleste nakhi bor i Yunnan-provinsen i sørvestlige Kina, hvor de er en av 25 minoriteter. Det blåkledde folket er blant annet kjent for kvinnenes overtredende rolle i samfunnet, og barna var blant annet morens eiendom. Det fins mellom 260 000-300 000 nakhi og sentrum for nakhi-kulturen er byen Lijiang, som står på UNESCOs liste over verdens kulturarv. Det sies at nakhiene nedstammer fra tibetanske nomader.

Nakhi-folkets sjamaner bruker tradisjonelt et eget bildeskriftspråk kalt *[[dongba]]* (en slags hieroglyfer). Til tross for at det er et relativt enkelt skriftspråk finnes det i dag ikke mange nakhi som kan skrive med det.

## Eksterne lenker
* 
*  Joseph Rock Maps: Deqen, Lijiang, Weixi, & Yenyuan (Website no longer online, see archive)
* The Arnold Arboretum of Harvard University: holders of most of Joseph Rock's work
* Joseph Rock Images : an alternative interface to the images held at Harvard
* Forgotten Kingdom : book by Peter Goullart
* Nakhi Manuscript Collection: on-line selections from the Library of Congress Nakhi manuscript collection
* Unlocking Nakhi scripts
* Picture of Nakhi murals (Website no longer online, see archive)
* Relentless advocate 'greens' rural China, village by village (retrieved November 25, 2007)
Kinesere

**Kinesere** er en fellesbetegnelse som vanligvis beskriver innbyggere av Kina, som vil si folk som har kinesisk statsborgerskap, eller som beskriver en hver person som er av kinesisk opphav eller tilknytning, vanligvis ved etnisitet eller kultur. Når man refererer til "kineser", omhandler det vanligvis Han-kinesere, som er den største etnisiteten (eller nasjonalgruppe) i Kina og gjør opp 92% av befolkingen. Han-kineserne er en av de 56 anerkjente Kinesiske nasjonalitetene i Folkerepublikken.

I Kina kaller de seg selv for "Zhōngguó rén" (Forenklet kinesisk: 中国人, Tradisjonell kinesisk: 中國人), som betyr "Kina-person", hvor de to første tegnene "Zhōngguó" betyr Kina (Midtens rike). "Zhōngguó rén" betegner vanligvis tilknytning ved statsborgerskap til Folkerepublikken Kina på fastlandet. Kinesere som bor utenfor Folkerepublikken og som ikke identifiserer seg selv med "Zhōngguó rén", men fortsatt identifiserer seg som kineser, kaller seg heller for "Huaren" (Forenklet: 华人, Tradisjonell: 華人).

## Identitet utenfor Fastlands-Kina
I Hongkong og Taiwan er det store identitetsspørsmål ved å kalle seg selv for "kineser". I disse landområdene føler store andeler av befolkningen ikke tilknytning til staten Folkerepublikken Kina. Hongkong er i dag en del av Kina, men har et eget politisk system som skiller seg fra fastlandet, som kalles for Ett land, to systemer. En folkeundersøkelse fra 2022 i Hongkong viste at 39.1% identifiserte seg som kun Hongkongeser, 31.4% som "hongkonger i Kina", 17.6% som kun kineser, 10.9% som "kineser i Hongkong", og resten 42.4% som blannet identitet.

Ifølge en folkeundersøkelse fra 2020 hvor Taiwanesere ble spurt hva de identifiserte seg som, svarte 64.3% at de kun identifiserte som taiwanese, 2.6% som kun kineser, 29.9% som begge, og resten 3.2% ønsket ikke å svare. Rundt 2% av Taiwans befolkning er også urfolk av Austronesisk opprinnelse.

Taiwan fungerer i praksis som en selvstendig stat fra Kina, men offisielt anerkjennes Taiwan ikke som selvstendig stat av Norges regjering, men som en del av Folkerepublikken Kina, i samsvar med Ett-Kina-Prinsippet. Siden 2010 har Taiwanesere i Norge blir stemplet som kinesere på deres utlendingspass, visum og andre dokumenter, noe som har møtt motstand og misnøye fra Taiwanesere i Norge og fra Taiwans utenriksdepartementet. I 2018 forsøkte en gruppe Taiwanesiske studenter i Norge å saksøke staten for å bryte deres rett til Nasjonal selvråderett, saken var avvist av Høyesterett på grunnlaget av at endringen av innbyggernavnet ikke hadde resultert i vesentlig skade på deres velvære.

## Referanser
NForce

Nvidia sin serie med brikkesett for hovedkort. Det har vært spekulasjoner om Nvidia akter a slutte å utvikle disse, men dette er blitt avvist av selskapet.
Naxi

**Naxi** kan sikte på:

*Folkegruppen naxi *(nakhi)* i Folkerepublikken Kina;
*Bydistriktet Naxi i byprefekturet Luzhou i provinsen Sichuan i Kina.
Blieskastel

**Blieskastel** er en by i den tyske delstaten Saarland. Den har omtrent 22 000 innbyggere og ligger østfor delstatens hovedstad Saarbrücken, bysenteret ligger ca. 10&nbsp;km fra grensen til Frankrike mens de sørligste steder som hører til byen har en direkt grense med Frankrike.
Byen består av 14 bydeler og tettsteder, blant de største er byen Blieskastel selv, Niederwürzbach og Biesingen.

Blieskastel er kjent for å ha et rikt ariktekturarv; bysenteren er bygd i Barokk-stilen og omfatter deler av et forhenværende slott, dens hage med orangeri og slottskirken som utmerker seg for sin lyse, hvite interiør. På toppen av en bakke utenfor bysenteret står Gollenstein, en menhir som ble opprettet av kelterne som kultobjekt.

Byrådet er dominert av et absolutt flertall av CDU, opposisjonspartiene er SPD, FDP, De Grønne og FWG.

Blieskastels partnerbyer er Le Creusot i Frankrike og Castellabate i Italia.

## Bilder

File:Blieskastel Paradeplatz.jpg|Paradeplassen
File:Blieskastel-Orangerie 0497.jpg|Orangeriet Der Lange Bau
File:Blieskastel Schlosskirche 02 2013-03-31.JPG|Slottskirken
File:BlieskastelHeiligKreuzKapelle.jpg|Heilig Kreuz-kapellet


## Eksterne lenker
*
Ű

**Ű** og **ű** (*[[U]]* med dobbel akutt aksent) er en bokstav som brukes på ungarsk. Akutt aksent brukes på ungarsk for å indikere at en vokal har lang lyd, mens en dobbel akutt aksent brukes for å indikere lang vokallyd for en vokal med tødler. Dette betyr at *ű* er en lang *[[ü]]*.
Natalja Sjikolenko

**Natalja Ivanovna Sjikolenko** (1964–2025) var en spydkaster som først representerte Sovjetunionen og senere Belarus. Hun vant én olympisk sølvmedalje og ett VM-gull. Hennes søster Tatjana Sjikolenko er også en suksessrik spydkaster som først representerte Belarus, men som skiftet til Russland i 1996.

## Noter

## Referanser


## Eksterne lenker
*
Geir Arild Espnes

**Geir Arild Espnes** (født 1957) er en norsk professor, helsepsykologiforsker og politiker (Sp) som fra 2019 til 2023 var ordfører i Oppdal kommune. 

Han er professor i folkehelsevitenskap ved NTNUs Institutt for samfunnsmedisin og sykepleie i Trondheim og leder for NTNU Senter for helsefremmende forskning. 

## Liv og virke

### Utdannelse
Espnes er utdannet befal, sykepleier og markedsøkonom, har hovedfag i psykologi og doktorgrad i medisinsk psykologi og helsepsykologi. 

### Forfatterskap
Han har blant annet skrevet boken *Helsepsykologi* sammen med Geir Smedslund.

Han har vært medredaktør for *Handbook of Salutogenesis*.

### Virke
Ved NTNU var han instituttleder ved Institutt for helsevitenskap (2001–2009) og medlem av ledelsen for Fakultet for samfunnsvitenskap og teknologiledelse. Siden 2007 har han ledet NTNU Senter for helsefremmende forskning, og fra 2017 Faggruppe for folkehelse og samfunnsmedisin. Han har også vært professor II ved Høgskolen i Sør-Trøndelag.

Espnes’ forskning har omfattet prestasjonspsykologi, «hjertets psykologi» og, siden 1999, faktorer som fremmer helse i befolkningen. Han har hatt samarbeid med universiteter i Australia, Papua Ny-Guinea, Singapore og flere europeiske land, og hatt gjesteopphold ved blant annet Stanford University og Harvard University. 

Espnes har sittet i flere nasjonale og internasjonale styrer og råd.

### Politisk virksomhet
Han har sittet i Oppdal kommunestyre i flere perioder. I 2019 ble han valgt til ordfører, som representant for Senterpartiet. Espnes var i perioden 2017–2025 Senterpartiets vararepresentant til Stortinget fra Sør-Trøndelag.

## Referanser


## Eksterne lenker
* 
* 	
* 
*
Command & Conquer: The First Decade

**Command & Conquer: The First Decade** er en samlepakke med Command & Conquer spill som er utgitt av Electronic Arts.

Følgende spill er med i pakken: 
* *[[Command & Conquer (videospill)|Command & Conquer]]* 
** *[[Command & Conquer - The Covert Operations|The Covert Operations]]* 
* *[[Command & Conquer: Red Alert]]*
** *[[Command & Conquer: Red Alert - The Aftermath|The Aftermath]]*
** *[[Command & Conquer: Red Alert - Counterstrike|Counterstrike]]*
* *[[Command & Conquer: Tiberian Sun]]*
** *[[Command & Conquer: Tiberian Sun - Firestorm|Firestorm]]*
* *[[Command & Conquer: Renegade]]*
* *[[Command & Conquer: Red Alert 2]]*
** *[[Command & Conquer: Red Alert 2 - Yuri's Revenge|Yuri's Revenge]]*
* *[[Command & Conquer: Generals]]*
** *[[Command & Conquer: Generals - Zero Hour|Zero Hour]]*
## Referanser

## Eksterne lenker
*
Olav Sunde

**Olav Sunde** (født 17. august 1903 i Oslo, død 10. november 1985 samme sted) var en norsk spydkaster fra Oslo. Han konkurrerte for IK Tjalve.

Sunde vant bronsemedalje i sommer-OL 1928 i Amsterdam med et kast på 63,97 meter. I sommer-OL 1932 i Los Angeles avsluttet han på niendeplass med et kast på 60,81 meter. Sunde var norsk flaggbærer i dette sommer-OL. Han vant ni norske mesterskap mellom 1927 og 1937.

Sundes personlige beste kast var på 67,04 meter, oppnådd på Bislett stadion i juni 1932.

## Medaljer i norske mesterskap

## Referanser




## Eksterne lenker
*
Xu Demei

**Xu Demei** (kinesisk: 徐徳妹, født 23. mai 1967 i Zhejiang-provinsen) er en tidligere friidrettsutøver fra Kina. Hun konkurrerte i spydkonkurransen under OL 1992 i Barcelona. Hennes største bragd var VM-gullet fra 1991, kun en uke etter at kulestøteren Huang Zhihong hadde tatt Kinas første VM-gull noensinne.
## Referanser


## Eksterne lenker
*
1. Grimstad MSK

**1. Grimstad MSK ** (Misjonsforbundet Speiderkorps) (før: NMU) er en speidergruppe i Grimstad kommune. Gruppen ble stiftet i 1943 og ble kalt fakkelguttene og fakkelspeiderne frem til 1970 da de ble 1. Grimstad NMU. 

Gruppa er Aust-Agders største med ca. 120 medlemmer. 1. Grimstad NMU har speidermøtene sine i Misjonskirken i Grimstad. Gruppa er åpen for alle fra 2. klasse og oppover og er tilknyttet NMU-speiderkorps, og Norges speiderforbund. 

I 1969 innførte gruppa patruljesystemet med guttepatruljene Ørn og Ugle og jentepatruljene Ørn (senere Gullsko) og Elg (senere Lilje). Utover 1970-tallet vokste speiderarbeidet. Det var sterk satsing på patruljefører- og ledermiljøet. I 1982 var medlemstallet 358 , og gruppa var Norges største. Misjonskirken var på denne tiden i minste laget, noe som førte til at patruljemøter ble avholdt i trappa og på toalettene, noe som selvfølgelig ikke var ideelt.

Bjørkos er 1. Grimstad NMUs leirsted, som ligger ca. en halvtimes kjøring fra Grimstad sentrum. Aktive patruljer i storspeideren er: Ørn, Rev, Rådyr, Hjort, Hare, Ekorn, Gaupe og Elg

## 1. Grimstad NMU, Ørn
Ørnepatruljen er 1. Grimstad NMUs eldste patrulje (fra 1969), og har kvalifisert seg til NM i speiding samtlige år fra 2004&ndash;2008. Ørn vant Kretsbannerkonkurransen i 2007 og fikk dermed med seg kretsbanneret til NM dette året. 

## Referanser


## Eksterne lenker
*
Martin I

**Martin I** (598–655) var pave for Den katolske kirke fra 649 og martyr.

## Liv og virke
### Bakgrunn
Han ble etterhvert diakon i Roma. På grunn av sin intelligens og godhet, ble han sendt som *[[apocrisiarius]]* til Konstantinopel.

### Pave
Han ble i 649 valgt til pave etter pave Teodor I. Ved sin utnevnelse 21. juli var Martin pavelig sendebud (*apocrisiarius*) i Konstantinopel, med oppdrag å ordne med avsettelsen av patriarken der etter den kanoniske rett. Etter at han var blitt valgt til pave lot han seg konsekrere uten å innvente godkjennelse av sin elevasjon fra det bysantinske rikes keiser, selv om dette var normen. Kirken i Roma og kirken i Konstantinopel befant seg i krise på grunn av den monoteletiske strid.

Allerede samme år, 649, holdt han et konsil i Laterankirken i Roma, der man tok opp monoteletismen og erklærte denne kristologiske læren som vranglære. Denne læren var støttet av keiser Konstans II, og selv om Martin hadde støtte fra biskopene fra Afrika, Spania og England, ble han arrestert sammen med Maximus bekjenneren, som trolig hadde skrevet erklæringen fra konsilet, og ført til Konstantinopel.

Av brev som er blitt bevart fra pave Martin fremgår det at han først ble førtes til Naxos, og muligens befant han seg der så lenge som i ett år, innen han til slutt ankom til Konstantinopel. Østkirken sendte sin avgjørelse til keiseren, at Martin skulle betraktes som kjetter, fiende av Gud og staten og som opprører. Etter den dommen ble han ført til fengselet Prandearia, og satt innesperret i 93 dager, plaget av hunger, kulde og tørst. Den 19. desember ble han ført fremfor senatet, der skattemesteren fungert som dommer. Han ble anklaget for flere politiske forbrytelser. Senere ble han kledt nesten naken foran en stor folkemasse, ført i lenker gjennom byen til fengselet Diomede der han satt i 85 dager. Før han skulle henrettes ba patriarken av Konstantinopel om nåde for Martin., og keiseren besluttet å landsforvise ham heller enn å henrette ham.

Han ble derfor sendt i eksil til Chersonesus på Krim, der det da var en stor hungersnød. Der  døde han den 13. april 655. 
Han ble begravd i kirken Blachernæ, nær Chersonesus, der menigheten senere sa at det skjedde store undere.

Martin I er den siste paven som blir æret som martyr.

## Referanser


## Litteratur
* «Martin I» i Martin Farmer *Oxford Dictionary of Saints*, Oxford University Press, New York, 2004, s.352. ISBN 978-0-19-860949-0
Rebecca Soni

**Rebecca Soni** (født 18. mars 1987) er en amerikansk svømmer av ungarsk opprinnelse. Foreldrene emigrerte fra Cluj-Napoca i 1980-årene, og hun ble født i USA.

Hun vokste opp i New Jersey, og studerer i dag (2008) ved University of Southern California.

Under Sommer-OL 2008 i Beijing tok Soni gull og satte samtidig ny verdensrekord på 200 meter bryst, foran australske Leisel Jones og norske Sara Nordenstam.

På 100 meter bryst tok hun sølvmedalje, her gikk gullmedaljen til Leisel Jones.

Under Sommer-OL 2012 i London ble hun olympisk mester på 200 meter bryst, hvor hun satte verdensrekord i finalen med tiden 2:19.59. I semifinalen hadde hun satt verdensrekord med 2:20.00.

På 100 meter brystsvømming vant hun sølv.

## Referanser


## Eksterne lenker
* 
* 
* Profil hos University of Southern California
Twinklehead

**Twinklehead** er et norsk pop-band fra Kristiansand. Musikken er inspirert av britisk melodisk 1960- og 1970-talls pop/progressiv rock.

Bandmedlemmer var opprinnelig Henrik M. Askildsen, Kjell Nyhuus, Kim Modalsli og Thom Hell (1998–2007). Tommy Danielsen kom til i 2008. Twinklehead ga ut albumene *Made for These Times* i 2005 og *Twinklehead* i 2006. Twinkeheads tredje album er mastret i Abbey Road Studios av Peter Mew. Vidar Ersfjord og Henrik Moy Askildsen har mikset albumet og det ble spilt inn i Sunflower Recording i Oslo. I 2016 kom det siste albumet som ble mikset av Thomas Pettersen. 

## Diskografi
### Album
* *Made for These Times* (2005) Rapid Records
* *Twinklehead* (2006) 10 spor, Rapid Records
* *Relinquishing Dreams* (2013) Rapid Records
* Moning sun (2016) Rapid records
* New Horizon (2025) Rapid Records

### EP og singler
* *Jade* (2003)
* *Teardrop* (2005)
* *Love Me* (2005)
* *Think About That (2005)
* *Get it On'' (2006)
* Times went by (2020)
* Wasting my time (2020)
* Breaker of hearts (2020)
* Litlle girl (2023)
* She so high (2024)

## Referanser


## Eksterne lenker
* 
*  Twinklehead på MySpace
*  Twinklehead på facebook
Yanni

**Yanni** (egentlig *Giannis Khrysomallis*; gresk Γιάννης Χρυσομάλλης, født 14. november 1954 i Kalamata) er en gresk pianist, keyboardist, produsent og komponist. 18 år gammel forlot han Hellas for å studere ved University of Minnesota.

Han blander jazz, klassisk, chill og verdensmusikk for å skape sin musikk som i stor grad er instrumentalverk. Yanni kombinerer synthesizere med fullt symfoniorkester og inkluderer en rekke eksotiske instrumenter.

Yanni er internasjonal anerkjennelse for å produsere konserter ved historiske monumenter og ved å produsere videoer av disse konsertene. Hans gjennombruddskonsert, *Live at the Acropolis*, ble tidenes nest bestselgende musikkkonsert-video. Yannis konserter har inkludert Indias Taj Mahal, Kinas forbudte by, De forente arabiske emiraters Burj Khalifa, Russlands Kreml, Puerto Ricos El Morro-slott, Libanons gamle by Jebeil, Tunisias romerske teater i Kartago, Indias Laxmi Vilas-palass, Jordans Amman-citadellet, pyramidene og den store sfinksen i Egypt.

Minst seksten av Yannis album har plassert seg som nr. 1 i Billboards kategori Top New Age Album, og to album (*Dare to Dream* og *In My Time*) fikk Grammy Award-nominasjoner.

Han har også skrevet filmmusikk, musikk til tv-serier og reklamer.

## Diskografi
**Studioalbum**
* 1984 *Optimystique*
* 1986 *Keys to Imagination*
* 1987 *Out of Silence*
* 1988 *Chameleon Days*
* 1989 *Niki Nana*
* 1990 *Reflections of Passion*
* 1991 *In Celebration of Life*
* 1992 *Dare to Dream*
* 1993 *In My Time*
* 2000 *If I Could Tell You*
* 2003 *Ethnicity*

* 2009 *Yanni Voices* (Spansk versjon, *Yanni Voces*)
* 2010 *Mexicanisimo*
* 2011 *Truth of Touch*
* 2014 *Inspirato*
* 2016 *Sensuous Chill* 
* 2020 *In His Purest Form*

**Konsertalbum**

* 1994 *Live at the Acropolis*
* 1997 *[[Tribute]]*
* 2006 *Yanni Live! The Concert Event*
* 2012 *Live at El Morro, Puerto Rico*
* 2016 *The Dream Concert: Live from the Great Pyramids of Egypt*

## Referanser


## Eksterne lenker
* 
* 
* 
*
Syntax-e

**Syntax-e**, er et norsk elektronika / pop band fra Vennesla, Kristiansand.

Bandmedlemmer er Henrik M. Askildsen, Kim A Modalsli. Syntax-e har gitt ut debutalbumet *New sounds from the past*. Platen er mikset og mastret av Espen Berg. På bass har Syntax-e med seg Lars Christian Folkvord (Kurt Nilsen, Maria Mena, Willie Nelson),på trommer Thomas Pettersen (King Midas, Paperboys). På perkusjoner Tom Rudi Torjussen (Jim Stärk, Elvira Nikolaisen) Salvadore (Darkside of the Force), Thom Hell og Frank Hammersland.

## Diskografi
### Album
* *New sounds from the past* (2007)
* *Unquite slumbers for the sleepers* (15.2.2010)

### EP og singler
* *I dont believe* (2007) 
* *Big Love* (2007)

## Eksterne lenker
*  Syntax-e på MySpace
*  Marius christiansen på imdb
*  Syntax-e på Facebook
Rød kvige

**Rød kvige** er i jødedommen (hebraisk: פרה אדומה; *Parah Adumah*) en ungku som blir ofret og brent på bål. Asken blir deretter brukt i et renselsesrituale for personer som har blitt urene ved berøring med lik. 

## Den røde kvigen i hebraisk Bibel og GT
Sitat fra 4.Mos 19:2: "Si til israelittene at de skal komme til deg med en rød kvige som er uten feil og lyte, og som ikke har hatt åk på seg." Med andre ord må den ikke ha hår med andre farger, den må være fullstendig frisk og aldri vært brukt til noe arbeid. Kua blir så ofret og brent utenfor leieren. Sedertre, isop og karmosinrød ull kastes inn i ilden, og asken som er igjen helles over i et kar med rent vann. 

Vann fra karet blir deretter stenket med en isopkvist på personen som har blitt uren ved kontakt med lik, på den tredje og syvende dagen. Prestene som utfører ritualet blir også urene ved dette. Presten må derfor vaske klærne og kroppen med vann og er uren til kvelden.

## I jødisk tradisjon
En rød kvige som oppfyller alle de strenge kravene, er en sjeldenhet. Dyret må kun ha én farge, og rabbiene gjennomfører en rekke prøver for å forsikre seg om at for eksempel hårene er helt rette (for å se om den har hatt noe åk). Ifølge jødisk tradisjon er det kun ni røde kviger som har blitt slaktet i tidsrommet fra Moses til ødeleggelsen av Jerusalem i år 70. 

Dyrets ekstreme sjeldenhet og det mystiske ritualet som det benyttes i, har gitt den røde kvigen en spesiell status i jødisk tradisjon. Det hevdes å være kroneksemplet på en bibelsk lov som virker å være utenfor all menneskelig logikk, og derfor har et udiskutabelt guddommelig opphav. Fordi den rituelle renheten som oppnås gjennom asken fra en rød kvige er en nødvendig forberedelse for å delta i noen form for tempeltjeneste, har jøder i vår tid forsøkt å finne en rød kvige og gjennomføre ritualet, så de kan gjenoppbygge tempelet. Det eksisterer nemlig detaljerte planer for et tredje tempel i Jerusalem. Nylig ble en ku som ble ansett som mulig kandidat forkastet fordi den røytet svarte hår. 

## Leting iverksatt av Tempel-instituttet

The Temple Institute, en kontroversiell organisasjon som arbeider for å legge til rette for bygging av et tredje tempel i Jerusalem, har forsøkt å finne kandidater til en rød kvige. 

## Referanser


## Eksterne lenker
* Ruste Taurus by Reb Chaim HaQoton
* "Letter from Jerusalem: Forcing the End" -(July 20, 1998, *[[The New Yorker]]*)

## Kilder
Engelsk Wikipedia
VM i turn 1938

Det 11. **[[verdensmesterskapet i turn]]** ble arrangert i perioden 30. juni til 1. juli 1938, i Praha i Tsjekkoslovakia (den gang Tsjekkia).

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

## Medaljeoversikt

## Referanser
VM i turn 1930

Det 9. **[[verdensmesterskapet i turn]]** ble arrangert i perioden 12. til 14. juli 1930, i Luxembourg i Luxembourg. 

Dette var første gang en by arrangerte VM for andre gang. Frittstående ble arrangert som prøvegren for første gang i dette VM.

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Skranke

#### Svingstang

## Medaljeoversikt

## Referanser
Trakom

**Trakom** er en øyesykdom som er den vanligste infeksiøse årsaken til blindhet på verdensbasis. Sykdommen forekommer hos anslagsvis –500 millioner mennesker, og er en av de mest utbredte sykdommene i verden.

Trakom forårsakes av bakterien Chlamydia trachomatis, som spres ved kontakt med hendene eller klærne til en smittet person, eller av fluer som har vært i kontakt med øynene eller nesen til en smittet person.

Gjentatte ubehandlede trakominfeksjoner fører til entropium, en smertefull form for permanent blindhet hvor øyelokkene er vridd innover, noe som gjør at øyevippene skraper mot hornhinnen. Barn er mest utsatt for infeksjon, men blindhet inntreffer ofte først i voksen alder.

## Se også
* Grønn stær
* Grå stær
* Elveblindhet
Sofronius I av Jerusalem

**Sofronius av Jerusalem** eller **Sofronius Sofisten** var den ortodokse patriarken i Jerusalem fra 634 og fram til sin død, den 11. mars mest sannsynlig i 638. Sofronius var kjent som en vis mann og var godt bevandret i filosofi.

Da monoteletismen fikk innpass i kirken stod Sofronius fram som en sterk motstander av denne læren, noe som gjorde at han kom på kant med patriarken i Konstantinopel. i 634 ble Sofronius valgt til patriark av Jerusalem, og fikk med det større tyngde i sin kamp mot monoteletismen. Han prøvde å påvirke både pave Honorius I og patriarken i Konstantinopel, men begge endte opp på motsatt side i dette spørsmålet. i 638 gjorde keiser Herakleios monoteletismen til den gjeldende kristologien i hele sitt rike. På dette tidspunktet hadde det kommet en ny pave, og monoteletismen ble etter hvert avvist og erklært som vranglære, først av pave Martin I på Laterankonsilet i 649, så på det tredje konsilet i Konstantinopel i 680 til 681.

Etter erobringen av Jerusalem gjennom muslimene i 637 forhandlet Sofronius med kalif Umar ibn al-Khattab for å oppnå en anerkjennelse av den kristne kirke. Han ble vennlig tatt imot av kalifen og oppnådde målet sitt, ved at patriarkatet fikk bestå. Han døde imidlertid kort tid etter (muligens den 11. mars 638) under ukjente omstendigheter.

## Se også
*Maximus bekjenneren – Etterfølger av Sofronius og kanskje den største motstanderen av monoteletismen. 

## Eksterne lenker
* Biografi hos den ortodokse kirken i USA.
Friidrett under Sommer-OL 2008 – 100 meter menn

Øvelsen **100 meter menn** ved **[[Sommer-OL 2008]]** fant sted 15. og 16. august på Beijings nasjonalstadion.

Hvert land sin olympiske komité kunne melde på tre utøvere forutsatt at de hadde klart A-kravet (10,21) i kvalifiseringsperioden (1. januar 2007 til 23. juli 2008). Olympiakomitéene kunne melde på en utøver forutsatt at han hadde klart B-kravet (10.28) i samme kvalifiseringsperioden.

Usain Bolt slettet sin egen verdensrekord med tiden 9,69 sekunder i finalen og tok sitt første OL-gull. Jaysuma Saidy Ndure representerte Norge og var nær ved å kvalifisere seg til semifinalen.

__TOC__

## Innledende runder
### Innledende runde 1

### Innledende runde 2
Den andre runden ble avholdt den 15. august. De tre første i mål på hvert heat pluss den utøveren ellers med den raskeste tiden kvalifiserte seg til semifinalene.

## Semifinaler

## Finalen

## Referanser
Dzjumber Patiasjvili

**Dzjumber Ilitsj Patiasjvili** (georgisk ჯუმბერ პატიაშვილი) (født 1940 i Kakheti) er en georgisk politiker. Han var førstesekretær i Georgisk SSRs kommunistsiske parti fra 1985 til 1989. 

Patiasjvili fikk sin utdannelse på Tblisis jordbruksakademi med eksamen 1962. Samme år ble han medlem av kommunistpartiet, og gjorde karriere i partiet; sekretær for Komsomol 1969, Komsomols førstesekretær i Sovjetunionen 1970 − 1973. I 1973 ble han førstesekretær for Kommunistpartiets distriktskomité i Gori, fra 1974 sekretær i sentralkomitéen for det kommunistiske partiet i Georgia.

I 1985 etterfulgte han Eduard Sjevardnadse som førstesekretær. Under Patiasjvili ble de fleste av Sjevardnadses initiativer forlatt. Patiasjvili fjernet noen av Sjevardnadses sentralt nyutnevnte, men kunne ikke avskjedige sin forgjengers mange nyutnevnte på mellomnivå uten å skade partiapparatet vesentlig. Ved å isolere opposisjonsgrupper tvang Patiasjvili reformistiske ledere til underjordisk organisering og konfronterende aktivitet. Mot slutten av 1988 ble den nasjonale bevegelsen mer aktiv. Flere demonstrasjoner og sultestreker ble organisert av de såkalte uformelle politiske organisasjonene. Demonstrantene ble brutalt slått ned av de sovjetiske troppene 9. april 1989, med 21 døde og hundrevis sårede. Begivenheten radikaliserte den georgiske nasjonale frigjøringsbevegelsen og ga liten sjanse til en lokal kommunistisk ledelse for å kontrollere situasjonen i republikken. Patiasjvili ble fjernet fra kontoret og erstattet av den tidligere KGB-sjefen Givi Gumbaridse samme måned.

Han var innvalgt medlem av Georgias parlament fra 1992 til 1995, men ble ikke gjenvalgt 1995. Foran valget 1999 organiserte han det nye partiet «Ertoba» (*Enhet*) og inngikk i opposisjonblokken «Adjaran-unionen for Georgias gjenfødelse», ledet av Aslan Abasjidse. Senere distanserte han seg fra Abasjidse, men stilte seg fortsatt i opposisjon til Sjevardnadses regjering. Partiet hans deltok i demonstrasjonene som ledet til Roserevolusjonen i november 2003. Han ble innvalgt til parlamentet for Gori-distriktet 2004 som partiets eneste representant. I 2008 stilte han til valg uten å komme inn.

I 2014 fikk Patiasjvillis utgitt sine memoarer «23 år senere». Boken ble brukt til å lage dokumentarfilmserien "Kindness coming anyway".

## Referanser
Ž

**Ž** og **ž** (*[[Z]]* med hake) er en variant av bokstaven Z som finnes i mange språk. Den er den 34. bokstaven i det skoltesamiske alfabetet, og den 29. bokstaven i det nordsamiske. Ellers opptrer den i en rekke østeuropeiske språk: Den er den 25. bokstaven i det slovenske, den 30. bokstaven i det bosniske og kroatiske, den 42. i det tsjekkiske, den 46. i det slovakiske, den 33. i det latviske, den 32. i det litauiske, den 19. i det estiske, og den 13. i det turkmenske. Ž er den siste bokstaven i alle disse alfabetene, bortsett fra det skoltesamiske (der Å og Ä kommer etter), det estiske (der Š, Z og Ž alfabetiseres etter S) og det turkmenske alfabetet (der den kommer etter J). 

I alle alfabetene representerer den lyden , eller en stemt postalveolar frikativ. Ž er å anse som synonym med den kyrilliske bokstaven Ж.
.300 Pegasus

**.300 Pegasus** er en patron for rifle.

Den ble utviklet i 1994 og er en helt selvstendig og ny hylse uten forankring i noen andre hylser, men den har omtrent like stor støtbunn (14,732 mm, 0,580") som .378 Weatherby Magnum hylsa, men uten Magnum beltet. Dette gjør at den har enda større kapasitet enn .30-378 Weatherby Magnum hylsa. Man kan ikke forvente lang levetid på løpet, trolig rundt 500 skudd.

## Referanser


## Se også
*Liste over patrontyper
Bispelokket

**Bispelokket** var en toplans trafikkmaskin i Bjørvika i Oslo. Trafikkmaskinen var et møtepunkt mellom Bispegata, som en del av E18, og Nylandsveien som en del av riksvei 162 (frem til 2010: riksvei 4). Bispelokket ble åpnet etappevis mellom 1966 og 1967. Den offisielle åpningen var i desember 1967. Anlegget ble tatt ut av bruk i 2011 og revet.

På det meste passerte 140&nbsp;000 kjøretøy gjennom trafikkmaskinen per døgn. Bispelokket var Oslos trafikkale sentrum, og alle distanser til Oslo ble regnet hit. Den 31. oktober 2011 ble den nye rundkjøringen ved Postgirobygget brukt til å regne distansen til Oslo. Bispelokket opphørte som riksvei-til-riksvei-kryss da Bjørvikatunnelen åpnet i 2010, og E18 ble ledet utenfor. Antall biler gikk da ned til 40&nbsp;000 i døgnet.

Bispelokket ble oppfattet som lite pent, og det ble tidlig klart at det skulle rives forbindelse med byutviklingen i Bjørvika på 2000-tallet. Bispelokket ble stengt fredag 28. oktober 2011 kl. 22:00. Rivingen tok fysisk til 4. november 2011 klokken 13:46 med blant annet statsminister Jens Stoltenberg som tilskuer, og var avsluttet 16. februar 2012. Det meste av trafikken på Nylandsveien ble i anleggsperioden flyttet til Nordenga bru (Østre Tangent) som åpnet 29. august 2011. Onsdag 1. februar 2012 kl 22:00 ble tunnelen og vegen under Bispelokket stengt for trafikk, og 2. februar 2012 kl 06:00 ble den lagt utenom trafikkmaskinen. Operagata og Havneveien ble dermed å fungere som en ny hovedvei i Bjørvika. Bispelokket ble så stengt for trafikk 22. januar 2013, og de siste restene av den ble så revet.

Rivingen av tilhørende ramper og konstruksjoner inn til spor 15 på Oslo sentralstasjon var en del av arbeidene med Dronning Eufemias gate som stod ferdig 11. mai 2014. Det vil bygges en veg med to felt i hver retning og som krysser Dronning Eufemias gate i gateplan før den løftes opp (Nylandsbrua) til dagens høyde, seks meter over jernbanesporene.

Plassen der Bispelokket stod er nå blitt tomteareal for det nye Deichmanske bibliotek, mens Sinsenkrysset nå har tatt over som Norges mest trafikkerte veikryss med over 100&nbsp;000 kjøretøy i døgnet.

## Referanser


## Eksterne lenker
*
Bispebrua

**Bispebrua** var ei bru over Akerselva ved utløpet i Bjørvika i Oslo sentrum. Brua var ei jernbru oppført 1887 i Bispegata. Den ble ombygd 1938-39, og fjernet på slutten av 1960-årene, da Akerselva ble lagt i kulvert og Bispelokket ble anlagt.

## Kilder
* Eva Bjørkvold: *Broene over Akerselva*, Freidig forlag, Oslo 2008 ISBN 978-82-996589-0-4

## Eksterne lenker
* Historiske fotografier fra oslobilder.no
Liste over flaggbærere for Norge under OL

Dette er en liste over **flaggbærere som har representert Norge under OL.**

Flaggbærere bærer sin nasjons flagg under åpningsseremonien i olympiske leker.

## Se også
* Norge under OL

## Referanser

* www.rb.no Norske flaggbærere (Sommer-OL)
* www.nrk.no Norske flaggbærere (Vinter-OL)
Støt (vektløfting)

**Støt** er en av to øvelser innen idretten vektløfting. Den andre er øvelsen rykk.

Øvelsen går ut på å løfte en vektstang med belastning fra golvet og over hodet i to bevegelser. Først løftes stangen til brystet, en bevegelse som gjerne kalles for frivending, eller bare «vending». Deretter samler utøveren krefter og støter stangen over hodet der den låses på strake armer. Denne delen av løftet kalles overstøt, eller bare støt. Posisjonen med stangen over hodet skal være markert, og løfteren får signal fra dommerne når løftet er dømt godkjent, slik at stangen kan slippes ned på golvet.

I en konkurranse har løfteren kun tre forsøk i hver av øvelsene, og må planlegge sine forsøk ut fra egen form og konkurrentenes resultater. Løfteren har også begrenset med tid – vanligvis ett minutt fra stangen er lastet til løftet skal være i gang.

## Tyngste støt av nordmenn

Følgende er de beste støtresultatene av nordmenn i vektløftings-konkurranser:

## Eksterne lenker
* www.vektlofting.no – Norges vektløfterforbunds hjemmeside
Rykk (vektløfting)

**Rykk** er en av to øvelser innen idretten vektløfting. Den andre er øvelsen støt. 

Øvelsen går ut på å løfte en vektstang med belastning fra golvet og over hodet i en kontinuerlig bevegelser. Grepet på stangen er oftest bredt, og løfteren må derfor stå med bøyde knær og hofter i starten av løftet. Gjennom hele bevegelsen skal ryggen være rett og stabilisert. Stangen låses på strake armer over hodet, og utøveren må gjerne dypt i en knebøyposisjon for å fange stangen. Utøveren må stå i med stangen over hodet, og vise kontroll og balanse for å få løftet godkjent. Løfteren får signal fra dommerne når løftet er dømt godkjent, slik at stangen kan slippes ned på golvet.

I en konkurranse har løfteren kun tre forsøk i hver av øvelsene, og må planlegge sine forsøk ut fra egen form og konkurrentenes resultater. Løfteren har også begrenset med tid – vanligvis ett minutt fra stangen er lastet til løftet skal være i gang.

## Eksterne lenker
* www.vektlofting.no – Norges vektløfterforbunds hjemmeside
FN-konferansen om handel og utvikling

**FN-konferansen om handel og utvikling** (eng. *United Nations Conference on Trade and Development*, forkortet ***UNCTAD***) er FNs generalforsamlings hovedorgan for handels-, investerings- og utviklingsspørsmål.

Organisasjonens formål er å «maksimere handels-, investerings- og utviklingsmulighetene for utviklingsland og hjelpe dem i innsatsen deres for å integrere seg i verdensøkonomien på en likeverdig basis».

UNCTAD har 191 medlemsstater og har hovedsete i Genève i Sveits. Organisasjonen har 400 ansatte. Fra 1. september 2005 har Supachai Panitchpakdi (Thailand) vært generalsekretær.

## Rapporter
UNCTAD utgir en rekke rapporter, deriblant:

*Handels- og utviklingsrapporten (*The Trade and Development Report*)
*Verdensrapporten for investeringer (*The World Investment Report*) 
*Rapporten over økonomisk utvikling i Afrika (*The Economic Development in Africa Report*)
*MUL-rapporten (*The Least Developed Countries Report*)
*UNCTAD-statistikken
*Informasjonsøkonomirapporten (*The Information Economy Report*) 
*Sjøtransportrapporten (*The Review of Maritime Transport*) 

## Eksterne lenker
* 
* FN-sambandet om UNCTAD
Thomas Pynchon

**Thomas Pynchon** (født 8. mai 1937 i Glen Cove på Long Island i delstaten New York) er en amerikansk forfatter. Han regnes for å være en av etterkrigstidens viktigste forfattere, skarp og vittig som kritiker og kjenner av amerikansk kultur.

## Liv og virke
Pynchon tilbrakte to år i marinen og studerte engelsk på universitetet. Etter å ha gitt ut flere noveller sent i 1950-årene og tidlig i 1960-årene begynte han på romanene han er mest kjent for i dag: *V.* (1963), *The Crying of Lot 49* (1966), *Gravity's Rainbow* (1973), *Vineland* (1990), *Mason & Dixon* (1997), *Against the Day* (2006) og *Inherent Vice* (2009). Noen av hans tidlige noveller ble samlet i *Slow Learner* (1984).

Pynchon regnes av mange lesere og kritikere som en av de beste amerikanske samtids&shy;forfatterne. Hans skjønnlitterære produksjon og sakprosa spenner over et bredt spekter av emner, temaer og stiler, som historie, vitenskap og matematikk.

Pynchon er også kjent for å unngå offentlighetens lys. Det finnes svært få publiserte bilder av ham, han gir ikke intervjuer og ryktene om hans oppholdssted og identitet har svirret siden 1960-årene. Forordet til *Slow Learner* er det eneste stedet Pynchon snakker om seg selv og sin egen litterære produksjon. I 2004 og 2006 bidro han imidlertid med stemmen sin egen figur (med hodet dekket av en bærepose) i den satiriske tegnefilm&shy;serien *[[The Simpsons]]*. Dette er den eneste gangen Pynchons stemme har blitt spilt i media.

## Bibliografi
Pynchons romaner og kortromaner:

* (1963) *V* – Utgitt på norsk som *V* Oversatt fra engelsk av Linn Øverås. (Gyldendal, 2001)
* (1966) *The Crying of Lot 49* – Utgitt på norsk som *Katalognr 49*. Oversatt fra engelsk av Olav Angell. (Gyldendal, 1977)
* (1973) *Gravity's Rainbow*
* (1990) *Vineland*
* (1997) *Mason & Dixon* – Utgitt på norsk som *Mason & Dixon*. Oversatt fra engelsk av Olav Angell. (Gyldendal, 2002)
* (2006) *Against the Day* – Utgitt på norsk som *Mot dagen*. Oversatt fra engelsk av Fartein Døvle Jonassen. (Gyldendal, 2011)
* (2009) *Inherent Vice* – Utgitt på norsk som *Iboende brist*. Oversatt fra engelsk av Preben Jordal. (Gyldendal, 2011)
* (2013) *Bleeding Edge* – Utgitt på norsk som *Siste skrik*. Oversatt fra engelsk av Preben Jordal. (Gyldendal, 2015)

## Referanser


## Eksterne lenker
*